РЕПУБЛИКА СРБИЈА
ОПШТИНА БУЈАНОВАЦ
ОПШТИНСКА ИЗБОРНА КОМИСИЈА
Број: 013-273/26
Дана:16.10.2026.
Бујановац
З А П И С Н И К
	Са 12. седнице Општинске изборне комисије општине Бујановац (у даљем тексту Комисија) одржане дана 16.10.2026. године са почетком у 18,00 часова, у Скупштинској сали општине Бујановац.
	Седници комисије присуствују:
1. Maрко Петковић, заменик председника комисије,
2. Маригона Раими, секретар комисије,
3. Александра Илић, заменик секретара комисије,
4. Шкељзен Адеми, члан комисије,
5. Адем Хасани, заменик члана комисије,
6. Ивица Стошић, члан комисије,
7. Енис Исени, заменик члана комисије,
8. Амир Шабани, члан комисије,
9. Илбер Фетахи, заменик члана комисије,
10. Микирем Амети, заменик члана комисије,
11. Фаруш Ислами, члан комисије,
12. Александар Менковић, члан комисије,
13. Дејан Љубисављевић, члан проширеног састава комисије,
14. Андрија Трајковић, заменик члана проширеног састава комисије,
15. Гордана Златковић, члан проширеног састава комисије,
16. Саша Пешић, члан проширеног састава комисије,
17. Небојша Манасијевић, заменик члана проширеног састава комисије,
18. Предраг Стојановић, заменик члана проширеног састава комисије,
19. Небојша Србиновић, члан проширеног састава комисије,
20. Кристина Вељковић, заменик члана проширеног састава комисије,
21. Милош Стојановић, члан проширеног састава комисије,
22. Стефан Арсић, члан проширеног састава комисије,
23. Рамадан Салихи, члан проширеног састава комисије,
24. Рамон Морина, заменик члана проширеног састава комисије,
25. Милош Цветковић, члан проширеног састава комисије,
26. Владица Стојановић, заменик члана проширеног састава комисије,
27. Небојша Стојанчов, члан проширеног састава комисије,
28. Милица Недељковић, заменик члана проширеног састава комисије,
29. Предраг Трајковић, члан проширеног састава комисије,
30. Драган Трајковић, заменик члана проширеног састава комисије,
31. Јакуп Салихи, члан проширеног састава комисије,
32. Зирафете Ислами, заменик члана проширеног састава комисије,
33. Дриљон Весели, заменик члана проширеног састава комисије,
34. Предраг Ковачевић, члан проширеног састава комисије,
35. Лидија Манић, члан проширеног састава комисије.
Седницом председава заменик председника Општинске изборне комисије Марко Петковић.
Записник води заменик секретара Општинске изборне комисије Александра Илић.
	Председавајући је констатовао да постоји кворум за пуноважан рад и одлучивање.
	Председавајући је предложио следећи дневни ред:

1. Pазматрање и усвајања записника са XI седнице ОИК-а одржане дана 14.10.2026. године. са бројем: 013-149/2026.
2. Одлука о именовању овлашћеног лица за унос и достављање података о излазности у веб апликацију. 
3. Доношење решења о трошковима превоза изборног материјала на територији општине Бујановац за спровошење избора за народне посланике народне скупштине расписаних за 25. октобар 2026. године.
4. Доношење одлуке о давању овлашћења за доношење решења о промени председника,чланова и њихових заменика бирачких одбора у сталном и проширеном саставу за спровођење избора за народне посланике расписане за 25. октобра 2026. године. 
5. Доношење одлуке о одређивању лица задужених за пријем обавештења бирача за гласање ван бирачког места и давање овлашћења да у име ОИК-а доставља обавештење РИК-у о броју укупно примљених пријава за гласање ван БМ.
6. Разно.

Председавајући је ставио на гласање дневни ред, који је једногласно усвојен.
РАСПРАВА ПО ДНЕВНОМ РЕДУ
Прва тачка дневног реда:
Pазматрање и усвајања записника са XI седнице ОИК-а одржане дана 14.10.2026. године. са бројем: 013-149/2026, усвојена је једногласно.

Друга тачка дневног реда:
Одлука о именовању овлашћеног лица за унос и достављање података о излазности у веб апликацију. 
Председавајући је предложио да заменик члана Проширеног састава Комисије, Бобан Јовановић, буде одређен за лице овлашћено за праћење излазности бирача, унос и достављање података о излазности у веб апликацију на дан парламентарних избора, заказаних за 25. октобар 2026. године.
Након изнетог предлога, председавајући је исти ставио на гласање.
Комисија је, једногласно, усвојила наведени предлог.
Трећа тачка дневног реда:

Доношење решења о трошковима превоза изборног материјала на територији општине Бујановац за спровошење избора за народне посланике народне скупштине расписаних за 25. октобар 2026. године.
Председавајући је отворио дискусију по овој тачки дневног реда.
За реч се јавио члан Комисије Ивица Стошић, који је предложио да се изврши увид у одлуку, односно решење о трошковима превоза изборног материјала донето за потребе спровођења претходних парламентарних избора, те да се, у складу са тим, изврши усаглашавање са предлогом Решења о трошковима превоза изборног материјала за изборе расписане за 25. октобар 2026. године.
Овакав предлог је након гласања једногласно усвојен.
Четврта тачка дневног реда:

Доношење одлуке о давању овлашћења за доношење решења о промени председника,чланова и њихових заменика бирачких одбора у сталном и проширеном саставу за спровођење избора за народне посланике расписане за 25. октобра 2026. године. 
Комисија је предложила да се овласти председник Комисије за доношење решења о промени председника, чланова и њихових заменика бирачких одбора у сталном и проширеном саставу, ради бржег и ефикаснијег спровођења поступка, имајући у виду кратке рокове за поступање и доношење одлука.
Председавајући је изнети предлог ставио на гласање.
Комисија је, једногласно, усвојила предлог и донела Одлуку о давању овлашћења председнику Комисије за доношење решења о промени председника, чланова и њихових заменика бирачких одбора у сталном и проширеном саставу.
Пета тачка дневног реда:
Доношење одлуке о одређивању лица задужених за пријем обавештења бирача за гласање ван бирачког места и давање овлашћења да у име ОИК-а доставља обавештење РИК-у о броју укупно примљених пријава за гласање ван БМ.
Председавајући је отворио дискусију по овој тачки дневног реда.
У дискусији је председавајући предложио да секретар Комисије буде одређен као овлашћено лице за пријем обавештења бирача за гласање ван бирачког места, као и за достављање обавештења Републичкој изборној комисији о броју укупно примљених пријава за гласање ван бирачког места.
Председавајући је изнети предлог ставио на гласање.
Комисија је предлог усвојила већином гласова, са једним уздржаним гласом, док гласова против није било.
Шеста тачка дневног реда:
Под разно, Председавајући је обавестио чланове Комисије да ће преузимање изборног материјала, уз полицијску пратњу, бити извршено дана 20. октобра 2026. године, са почетком у 15.00 часова, у згради Градске управе града Врања, затим је обавестио чланове Комисије да ће на званичној интернет страници Републичке изборне комисије бити објављено обавештење о термину преузимања изборног материјала бирачких одбора од стране Општинске изборне комисије, а о чему ће такође благовремено бити обавештени и сви чланови Комисије и њихови заменици.
Комисија је обавештена да ће на званичној интернет страници Републичке изборне комисије бити објављен план обуке чланова бирачких одбора у сталном и проширеном саставу. Истакнуто је да обуке нису обавезне, али да су корисне за благовремено и правилно спровођење изборних радњи.
Такође је Комисија упозната са чињеницом да су представници међународне посматрачке мисије ОЕБС-а, Pekka Mattila и Cara Stern, посетили секретара и заменика секретара Комисије, којом приликом су поставили неколико питања у вези са предстојећим изборима.
Даље дискусије није било.
Седница је завршила са радом 18,30 часова.
Број: 013-273/2026
У Бујановaц, дана 16.10.2026. године.
ОПШТИНСКА ИЗБОРНА КОМИСИЈА
ОПШТИНЕ БУЈАНОВАЦ
  Заменик Секретара 	Комисије	                                                Зам. Председника комисиje                                                                                                                                                               

